Conpagnia de ła Veła

La Conpagnia de ła Vela el ze un yacht club de Venèsia, menbro FIV, co sede a San Marco sol Moło Marcian.

Le dàrsene łe ze invese su l'Ìzoła de San Zorzi Majore, inte el sentro de ła Conca de San Marco.

 Istòrego 
Fondada el 15 de marzo 1911 inte l'interior de l'Hotel Bauer cofà che Yacht Club Venesian, intrà i so soci el ghea anca Gabriele d'Annunzio che co un mesajo del 1919, l'orìzenałe el ze conservà inte ła sede sociałe, el ghene gavea ispirà el novo nome Conpagnia de ła Vela e el moto Custodi Domine Vigilantes, dai cuałi l'acrònemo sociałe CDV. Co breveto del disenbre del 1933, el Rè d'Itàlia Vittorio Emanuele III, el ghe ghea concedesto a ła Conpagnia el priviłejo de frejar el guidon sociałe del Stema Reałe, oltre l'onor de bàter ła Bandiera Nasionałe da Guera e de èsare rebatezada Reałe Conpagnia de ła Vela. La sede stòrega ła se catava inte łe Procuratie vècie e cheła sportiva ai [[Jardini de ła Bienałe par dopo trasferirse ai Jardini de San Marco e inte l'Ìzola de San Zorzi (sede sportiva).

Riciapà el nome atuałe de Conpagnia de ła Vela a l'avegnimento de ła Repùblega inte el 1948, uncó el guidon sociałe el ze fato da na croze bianca su canpo roso e el primo cuarto verdo.

Inte el 1990 ła società el ga recevesto CONI ła Steła d'argento al mèrito sportivo.
Inte el 1995 senpre el CONI el ga insignito ła conpagnia de ła Steła d'oro al mèrito sportivo.
Inte el 2012 ła società el ga recevesto el Cołare d'oro al mèrito sportivo.

Tra i soci stòreghi:

 Giovanni Giuriati, pulìtego fasista;
 Giuseppe Volpi, goernatore de ła Tripolitania, polìtego e industriałe;
 Gaetano Marzotto, industriałe de l'omònema azienda tèsile;
 Vittorio Emanuele Marzoto, industriałe de l'omònema azienda tèsile e fioło del presedente;
 Adriano Foscari, amerajo;
 Augusto Premoli, senatore;
 Raul Gardini industriałe e vinsitore del Canpionà Clase Amèrica's Cup 1991 e de ła Louis Vuitton Cup 1992.
 Alex Carozzo, considerà el pioniero intrà i navegatori e vełisti oseàneghi italiani in solitàrio.


El club è zemełà co:

 Yacht Club Adriaco (Trieste);
 Yacht Club Italiano (Zènoa);
 Reale Yacht Club Canottieri Savoia (Nàpułi);
 Yacht Club Santo Stefano (Porto Santo Stefano);
 Yacht Club Canottieri Jonica (Catània);
 Yacht Club Punta Ala (Groseto);
 Reale Circolo Canottieri Tevere Remo (Roma);
 Circolo della Vela Sicilia (Palermo);
 Circolo Nautico e della Vela Argentario (Cala Galera, Porto Ercole);
 Circolo del Ministero degli Esteri (Roma);
 Circolo Canottieri Aniene (Roma);
 Circolo della vela Bari (Bari);
 Yacht Club Porto Rotondo (Porto Rotondo);
 Circolo del Remo e della Vela Italia (Nàpułi);
 Club Nautico Rimini (Rimini);
 Bruxelles Royal Yacht Club (Bruxelles);
 Club de Yates de Acapulco (Acapulco);
 San Diego Yacht Club (San Diego);
 San Francisco Yacht Club (San Francisco);
 Long Beach Yacht Club (Long Beach);
 Yacht Club de Monaco (Principato de Monaco)
 Yacht Club Argentino (Buenos Aires)
 Real Liga Naval Española (Madrid)
 Norddeutscher Regatta Verein (Anburgo)
 Royal Maas Yacht Club (Rotterdam)

America's Cup
Inte el 1992 co l'inbarcasion Moro de Venèsia ła Conpagnia ła ga vinto ła Louis Vuitton Cup partesipando a ła XXVIII America's Cup. Ła ze sta ła prima volta par un club sportivo vèneto e italian portar ła pròpia barca in finałe de Copa Amèrica . L'inbarcasion volesta da Raoul Gardini e finansiada da ła Montedison, ła ze sta protagonista ne l'edision del 1992. L'è ła prima barca italiana inte ła storia a vìnsare ła Louis Vuitton Cup.

 Voze corełae 
 El Moro de Venèsia
 Louis Vuitton Cup
 America's Cup
 Raul Gardini
 Ìzoła de San Zorzi Majore
 Laguna de Venèsia

 Notasion 

Altri projeti

 Linganbi foresti 

Categoria:Yacht club italiani
Categoria:Spor a Venèsia